Arbeidslivstilknytning og tilfredshet med egen utdannelse blant kandidater uteksaminert i perioden 2011 – 2013.
Universitetet i Oslo (UiO) gjennomførte våren 2014 en kandidatundersøkelse blant kandidater uteksaminert i perioden 2011 – 2013. Undersøkelsen omfatter ca. 11.000 kandidater på bachelor-, master- og ph.d.-nivå. Undersøkelsen er utført av Rambøll Management Consulting. UiO gjennomførte også kandidatundersøkelser i 2005 og 2008, men det er første gang undersøkelsen inkluderer kandidater fra alle åtte fakulteter. Kandidatundersøkelsen 2014 er den største kandidatundersøkelsen gjennomført ved UiO. Kandidater fra 150 studieprogram har svart på undersøkelsen. Resultatene gjenspeiler bredden i UiOs utdanningstilbud både med hensyn til fagområder og nivå; profesjonsutdanninger som medisin og psykologi, tverrfaglige bachelorprogrammer og forskerutdanningen (Ph.d.) inngår i undersøkelsen. Kandidatundersøkelsen 2014 gir verdifull innsikt i hvordan kandidater fra UiO opplever overgangen til arbeidslivet og hvordan de vurderer sin utdanning fra UiO. Undersøkelsen er et element i systemet for kvalitetssikring av UiOs utdanninger og utgjør et viktig beslutningsgrunnlag for: - Videre tilpasning og utvikling av studietilbudet - Utforming av strategier for å styrke kandidatenes posisjon på arbeidsmarkedet - Utforming av tiltak for å rekruttere nye studenter Resultatene kan også brukes for å informere studenter, søkere og kandidater om sammenhenger mellom utdanning og muligheter på arbeidsmarkedet. Undersøkelsen ble gjennomført som en web-undersøkelse (CAWI). Den første invitasjonen ble sendt i posten, supplert med invitasjoner og påminnelser via e-post. Datainnsamlingen ble gjennomført i en periode på ca. fire uker, medio 12. mai til 16. juni. I alt 11 327 kandidater inngikk i målgruppen som Rambøll fikk fra UiO. Av disse fikk 10 701 respondenter tilsendt invitasjonsbrev i posten. De resterende 626 respondentene var enten uten registrert bostedsadresse eller hadde adresse i et land utenfor Norge. Totalt 215 brev kom i retur på grunn av ukjent adresse og lignende. Med totalt 4533 komplette og gyldige besvarelser har undersøkelsen en samlet svarprosent på 40. Den samlede svarprosenten er på nivå med kandidatundersøkelser generelt, men ligger noen prosentpoeng lavere enn tilsvarende kandidatundersøkelser gjennomført av Rambøll. Den noe lave deltakelsen kan delvis forklares med tretthet i målgruppen fordi lignende undersøkelser er gjort i samme målgruppe kort tid tilbake. Tidligere kandidatundersøkelser har avdekket en klar sammenheng mellom lengden på utdannelsen og svarprosent, med økende deltakelse ved stigende gradsnivå. Tilknytningen til utdannelsessted stiger, jo lenger man har studert der, og dermed også sannsynligheten for å delta i undersøkelsen. Mer informasjon om datainnsamling og representativitet er å finne i hovedrapporten for Kandidatundersøkelsen 2014.
82 prosent av kandidatene er i jobb. Andelen yrkesaktive stiger med økende gradsnivå. 88 prosent av kandidatene med mastergrad er yrkesaktive, 93 prosent av kandidatene med profesjonsgrad (medisin, teologi og psykologi) er yrkesaktive og 95 prosent av kandidatene med Ph.d. er yrkesaktive. 8 prosent er fortsatt under utdanning, men ved andre utdanningsinstitusjoner. Andelen som oppgir at de studerer ved andre utdanningsinstitusjoner er størst blant kandidater med bachelorgrad. Et stort flertall av yrkesaktive kandidater er svært fornøyd eller fornøyd med nåværende stilling, kun 1 prosent er svært misfornøyd med nåværende jobb. 9 av 10 oppga at innholdet i utdanningen passer godt eller middels godt med arbeidsoppgavene i nåværende jobb. 58 prosent av kandidatene fra UiO vurderer at arbeidsoppgavene i nåværende stilling er på samme nivå som utdannelsesnivået tilsier. Det er enkelte forskjeller mellom de ulike utdanningene og gradsnivåene. Det er kandidater med bachelorgrad som i størst grad oppgir at det er uten betydning med høyere utdannelse i deres nåværende jobb (12 prosent), eller at jobben krever en utdannelse på et lavere nivå (16 prosent). De fleste kandidatene oppgir at de startet med jobbsøk før endt utdannelse ved UiO, og mer enn halvparten av de yrkesaktive kandidatene oppgir at de kun søkte på 1 til 5 stillinger før de fikk sin første jobb. Av de arbeidssøkende oppgir nær halvparten at de har søkt på mer enn 26 stillinger. 82 prosent av kandidatene er i jobb.
Av de yrkesaktive kandidatene er 9 av 10 ansatt i heltidsstilling. Av kandidatene som er yrkesaktive oppgir 64 prosent at de er fast ansatt, mens 30 prosent oppgir at de er ansatt i et vikariat/ midlertidig stilling. 3 prosent er i en stipendiat/forskeropplæringsstilling. UiO- kandidatenes gjennomsnittslønn øker med alderen og mannlige kandidater tjener i gjennomsnitt 27 000 kr mer i året enn kvinnelige kandidater. Videre ser vi at det er noen forskjeller i lønnsnivå fordelt på grad og fakultet. Kandidater fra Det medisinske og Det utdanningsvitenskapelige fakultet jobber i stor grad i offentlig sektor. Dette gjenspeiler det faktum at arbeidsgivere innenfor helse og omsorg, samt utdanning i stor grad tilhører offentlig sektor. Ved de øvrige fakultetene er spredningen mellom offentlig sektor, privat sektor og interesseorganisasjoner større, men med en liten overvekt av kandidater i offentlig sektor. Unntaket er kandidater fra Det matematisk-naturvitenskaplige fakultetet hvor flest kandidater jobber i privat sektor (59 prosent). Den brede fagporteføljen ved UiO gjør det mest hensiktsmessig å se på kandidatenes bransjetilknytning på fakultetsnivå. I figuren under er de tre hyppigst oppgitte bransjene for hvert enkelt fakultet oppgitt: 88 prosent av yrkesaktive kandidater er ansatt i heltidsstilling 64 prosent av yrkesaktive kandidater er ansatt i fast stilling 30 prosent av yrkesaktive kandidater er i midlertidig stilling av ulik varighet 2 prosent av yrkesaktive kandidater er selvstendig næringsdrivende 3 prosent av yrkesaktive kandidater er i en stipendiat/forskeropplæringsstilling 46 % av kandidatene har en årlig bruttolønn på 400.000 til 499.000 kroner. 12 prosent oppgir at de tjener mer enn 600.000 kroner i året. IT/IKT/Telekommunikasjon/Internett (25 prosent), Forskning/utvikling (23 prosent), Helse/ omsorg (10 prosent) Helse/ omsorg (71 prosent), Forskning/utvikling (16 prosent), Utdanning/skoleverk (5 prosent) Offentlige tjenester/forvaltning (40 prosent), Konsulentytelser/Forretningsmessig tjenesteyting (15 prosent), Rettsvesen/ Politi (8 prosent) Helse/ omsorg (89 prosent), Utdanning/skoleverk (4 prosent), Forskning/utvikling (3 prosent), Utdanning/skoleverk (74 prosent), Offentlige tjenester/forvaltning (5 prosent), Forskning/utvikling (3 prosent) Offentlige tjenester/forvaltning (23 prosent), Helse/Omsorg (14 prosent), Forskning/utvikling (13 prosent) Utdanning/skoleverk (20 prosent), Media/kommunikasjon/forlag/PR (14 prosent), Offentlige tjenester/forvaltning (11 prosent) Kirke/religiøst arbeid (43 prosent), Utdanning/skoleverk (19 prosent), Offentlige tjenester/forvaltning (10 prosent)
De hyppigst oppgitte arbeidsoppgavene for kandidatene fra UiO er undervisning/opplæring/pedagogisk arbeid, rådgivning/veiledning og saksbehandling. Blant kandidater i offentlig sektor er undervisning/opplæring/ pedagogisk arbeid og rådgivning/veiledning arbeidsoppgaver som oppgis hyppigst, mens kandidater i privat sektor oftest oppgir konsulentvirksomhet/utredningsarbeid samt rådgivning/veiledning som arbeidsoppgaver. I denne delen av undersøkelsen ble kandidatene bedt om å angi hvor lang tid det tok fra de avsluttet sin utdannelse til de fikk første jobb. Over 90 prosent av de yrkesaktive kandidatene fikk jobb innen 6 måneder etter fullført utdanning. 41 % av doktorgradskandidatene og 38 % av kandidatene med PPU fortsatte i en stilling de hadde før utdannelsen Dette kan henge sammen med at graden gjennomføres i tilknytning til jobb. De viktigste kanalene for å komme i kontakt med arbeidsgiver var stillingsutlysninger på nett, samt personlig nettverk. Over halvparten av kandidatene oppgir at de i løpet av studiene har hatt kontakt med arbeidslivet gjennom prosjektarbeid, utplassering, praksis eller et internship. 31 prosent oppgir at de har tatt deler av utdanningen i utlandet, og omtrent 8 av 10 oppgir at de har hatt arbeid ved siden av studiene. I tillegg har om lag halvparten av kandidatene deltatt i ulike former for frivillig arbeid og 1 av 3 har vært del av et forskningsnettverk eller deltatt i et forskningsprosjekt. 28 prosent av kandidatene oppgir at de har benyttet seg av Karrieresenterets veiledningstilbud. Av disse oppgir 80 prosent at de er svært fornøyd eller fornøyd med tilbudet om kurs og veiledning. Videre oppgir 17 prosent av kandidatene at de har benyttet seg av instituttet eller fakultetets veiledningstilbud. Av disse er rundt halvparten fornøyd eller svært fornøyd med veiledningen de mottok. Kandidater som ikke benyttet seg av veiledningstilbudet ved Karrieresenteret fikk spørsmål om bakgrunnen for at de ikke benyttet seg av disse tjenestene. 67 prosent oppga at de ikke hadde behov for tilbudet. Også når det gjelder instituttet eller fakultetets veiledningstilbud oppga kandidatene at de ikke hadde behov for tilbudet som viktigste årsak til at tilbudet ikke ble benyttet. 26 prosent fortsatte i en stilling de hadde før eller under utdannelsen 28 prosent fikk jobb før fullført utdanning 26 prosent fikk jobb 0-3 måneder etter fullført utdanning 11 prosent fikk jobb 4-6 måneder etter fullført utdanning 3 prosent fikk jobb mer enn 1 år etter fullført utdanning 53 prosent av kandidatene har hatt studierelatert kontakt med arbeidslivet 46 prosent av kandidatene har deltatt i frivillig arbeid eller verv 31 prosent har tatt deler av utdanningen i utlandet 31 prosent har deltatt i forskningsnettverk eller forskningsprosjekt.
Ettersom det er stor variasjon i studietilbudet ved UiO fikk kandidatene et spørsmålssett tilpasset det enkelte fakultet i denne delen av undersøkelsen. Kandidatene ble bedt om å vurdere i hvilken grad utdanningen ga dem en rekke ulike kvalifikasjoner. Til tross for ulikhetene i spørsmålssettet er det gjennomgående at kvalifikasjoner som analyse, problemløsning og nyvinning vurderes høyest av kandidatene. Av kvalifikasjonene som kandidatene vurderer som mest relevante i arbeidslivet svarte rundt 50 prosent at de har fått mest nytte av «teoretisk og metodisk kunnskap». 42 prosent oppga «evne til analyse, problemløsning og kritisk tenkning» som mest nyttig i arbeidslivet. Kandidatene fikk spørsmål om hvor fornøyde/misfornøyde de er med UiO som utdanningsinstitusjon, samt hvor fornøyd/misfornøyd de var med det faglige utbyttet de hadde av utdanningen ved UiO. Kandidatene ble spurt om utdanningen de har tatt ved UiO har gitt mulighet til å få jobber som svarer til kandidatens forventninger. Kandidatenes vurdering av mulighetene utdannelsen viser en totalskår på 4,1 på en skala på 1-5 (hvor 5 er best). Utvalget av bachelorkandidater besto av kandidater som ikke var registrert som aktive studenter ved UiO våren 2014. Bachelorkandidatene fikk spørsmål om bakgrunnen for at de ikke fortsatte med videre studier ved UiO. 28 prosent av kandidatene har benyttet seg av Karrieresenterets veiledningstilbud. 80 prosent av kandidatene som benyttet seg av Karrieresenterets veiledningstilbud var svært fornøyd eller fornøyd med tilbudet.
De vanligste årsakene til at studenter avslutter sin utdannelse etter fullført bachelorgrad er: Ønske om arbeidserfaring før master Ønske om pause fra studiene Kandidaten var avhengig av inntektsgivende arbeid Kandidater som fortsatte studier ved andre utdanningsinstitusjoner begrunner dette i hovedsak med at: UiO ikke hadde studietilbudet de ønsket Det nye lærestedet ble vurdert som faglig sterkere Ønske om internasjonal erfaring 7 av 10 Ph.d.- kandidater oppga at de i dag har en stilling innen forskning- og utvikling (FoU). Kandidater som ikke jobber innen FoU fikk spørsmål om bakgrunnen for at de valgte en stilling utenfor FoU. De vanligste årsakene til at kandidatene har valgt en karriere utenfor FoU er: Har søkt, men ikke fått stilling innen FoU. Kandidatene planla en karriere utenfor FoU allerede før de begynte på doktorgraden. Det ikke var utsikt til fast FoU-stilling innen rimelig tid. Fikk annen interessant stilling og valgte derfor en stilling utenfor FoU.